લીમખેડા તાલુકાના ઢઢેલા ખાતે યોજાનાર “સેવા સેતુ કાર્યક્મ” માં ચૈડીયા, વિસલંગા, ઘુટીયા, ડાભડા, ખીરખાઇ, ઢઢેલા, પોલીસીમળ, ઉસરા, મંગલમહુડી, વલુંડી અને ગોરીયા એમ ૧૧ ગામોનો સમાવેશ થાય છે. આ બેઠકમાં જિલ્લા કલેકટર વિજય ખરાડીએ જણાવ્યું હતું કે “સેવા સેતુ કાર્યક્મ” ના સંબંધિત અમલીકરણ અધિકારીઓએ પોતાને કરવાની થતી કામગીરીનું જરૂરી આયોજન કરી દેવાનું રહેશે. તમામ કાર્યક્રમો માં સંબંધિત અધિકારીઓએ યોજાનાર કાર્યક્રમોમાં ઉપસ્થિત રહેવા ખાસ સૂચના આપી હતી. આ કાર્યક્મનો લાભ લાભાર્થી ઓ અચૂક લે તે માટે મૂળભૂત હેતુ – સંદેશાનો બહોળો પ્રચાર – પ્રસાર સમાવિષ્ટ ગામોમાં જઇ કરવાનો રહેશે. જે તે યોજના નું સાહિત્ય લોકો સુધી પહોંચતું કરવું. જે તે યોજના કે કાર્યક્મ ના અરજીપત્રકો પૂરતા જથ્થામાં રાખવા. સ્થળ પર અરજદાર પાસેથી અરજી લઇ તેની ચકાસણી કરી સ્થળ ઉપર જ અરજીનો નિકાલ કરવો. જો કોઇ નિતિવિષયક બાબત હોય તો પણ તેનો ૧૫ દિવસમાં યોગ્ય નિકાલ કરવાનો રહેશે. કાર્યક્રમ સ્થળે આરોગ્ય શિબિર, પશુ- આરોગ્ય શિબિર, બેંકોના વિવિધ ખાતાઓ ખોલવા માટે તથા લોન- સહાયની જાણકારી આપતો સ્ટોલનું આયોજન કરવા સંબંધિત અધિકારીઓને જણાવ્યુ હતુ. ખાસ ઓનલાઇન અરજીઓના નિકાલ માટે અદ્યતન કોમ્પ્યુટર વ્યવસ્થા રાખવા કલેક્ટર વિજય ખરાડીએ ખાસ સૂચન કર્યુ હતુ.